wannaphong/clean_thaiwikipedia huggingface dataset:
# พระราชบัญญัติสมรสเท่าเทียม
พระราชบัญญัติสมรสเท่าเทียม หรือชื่ออย่างเป็นทางการคือ พระราชบัญญัติแก้ไขเพิ่มเติมประมวลกฎหมายแพ่งและพาณิชย์ (ฉบับที่ 24) พ.ศ. 2567 เป็นพระราชบัญญัติในปี พ.ศ. 2567 ที่ทำให้การสมรสเพศเดียวกันในประเทศไทยถูกต้องตามกฎหมาย กฎหมายดังกล่าวทำให้ประเทศไทยเป็นประเทศแรกในเอเชียตะวันออกเฉียงใต้ และเป็นประเทศที่ 2 ในทวีปเอเชีย ที่รับรองให้การสมรสเพศเดียวกันถูกต้องตามกฎหมายต่อจากไต้หวัน

 การพิจารณา 
พระบาทสมเด็จพระวชิรเกล้าเจ้าอยู่หัวได้ทรงลงพระปรมาภิไธยในพระราชบัญญัติฉบับนี้เมื่อวันที่ 12 สิงหาคม พ.ศ. 2567 โดยมีเศรษฐา ทวีสิน เป็นผู้รับสนองพระบรมราชโองการ และได้ประกาศในราชกิจจานุเบกษาเมื่อวันที่ 24 กันยายน พ.ศ. 2567 ในรัฐบาลแพทองธาร ชินวัตร โดยกฎหมายมีผลใช้บังคับตั้งแต่วันที่ 23 มกราคม พ.ศ. 2568

 การดำเนินการและผลลัพธ์ 
พระราชบัญญัติสมรสเท่าเทียม มีผลใช้บังคับในวันที่ 23 มกราคม พ.ศ. 2568

การใช้บังคับกฎหมายดังกล่าวอยู่ภายใต้การกำกับดูแลของนายกรัฐมนตรี และกระทรวงมหาดไทยได้แก้ไขกฎกระทรวงเพื่ออำนวยความสะดวกในการจดทะเบียนสมรสเพศเดียวกัน นอกจากนี้ กรมการปกครอง ซึ่งทำหน้าที่เป็นสำนักทะเบียน ได้ปรับปรุงระบบคอมพิวเตอร์และแบบฟอร์มการจดทะเบียนสมรส เพื่อให้การจดทะเบียนสมรสเพศเดียวกันสามารถดำเนินการได้ทันทีเมื่อกฎหมายใช้บังคับ โดยได้ทดลองใช้งานไปแล้วเมื่อเดือนธันวาคม พ.ศ. 2567

วันที่ 26 ธันวาคม พ.ศ. 2567 ชัชชาติ สิทธิพันธุ์ ผู้ว่าราชการกรุงเทพมหานคร จัดงานแถลงข่าว "กรุงเทพมหานครมั่นใจ พร้อมบริการจดทะเบียนสมรสเท่าเทียม" พร้อมด้วยวันทนีย์ วัฒนะ ปลัดกรุงเทพมหานคร และอรรณว์ ชุมาพร ผู้จัดงานบางกอกไพรด์

คู่รักเพศเดียวกันสามารถจดทะเบียนสมรสได้ที่ที่ว่าการอำเภอทั้งหมด 878 แห่งทั่วประเทศ สำนักงานเขต 50 แห่งในกรุงเทพฯ และสถานทูตและสถานกงสุล 94 แห่งทั่วโลก คู่รักชาวต่างชาติสามารถจดทะเบียนสมรสได้โดยไม่ต้องคำนึงถึงเพศ แต่จะต้องแสดงหลักฐานว่าไม่ได้สมรสกันอยู่ก่อนแล้ว

 สถิติ 
เมื่อวันที่ 23 มกราคม พ.ศ. 2568 มีคู่รักเพศเดียวกันจำนวน 1,839 คู่ที่ได้แต่งงานและจดทะเบียนสมรส โดย 661 คู่อยู่ในกรุงเทพมหานคร และมี 185 คู่ได้เข้าร่วมงานจดทะเบียนสมรสหมู่ที่จัดขึ้นที่สยามพารากอน ตามรายงานของบางกอกไพรด์ กรมการปกครองรายงานว่ามีคู่รักเพศเดียวกันแต่งงานในวันเดียวกัน 1,832 คู่
# แหลมเดจนิออฟ
แหลมเดจนิออฟ หรือ แหลมเดจเนฟ (หรือ Cape Dezhnev; ;    ; อินูเปียก : นูจาค)Leontiev V.V., Novikova K.A. Toponymic Dictionary of the North-East of the USSR / scientific. ed. G. A. Menovschikov; FEB AN USSR . North-East complex. Research institutes. Lab archeology, history and ethnography. - Magadan: Magad. Prince Publishing House, 1989 .-- p. 130 . -  เป็นแหลมบนแผ่นดินใหญ่ที่อยู่ทางตะวันออกสุดของทวีปเอเชีย ตั้งอยู่บนคาบสมุทรชุกชี ในเขตปกครองตนเองชูคอตกา ซึ่งมีประชากรเบาบางมากของประเทศรัสเซีย แหลมนี้ตั้งอยู่ระหว่างทะเลชุกชีและช่องแคบเบริง มีระยะทางห่าง  จากแหลมพรินซ์ออฟเวลส์ ของรัฐอะแลสกา โดยมีช่องแคบเบริงแบ่งสองแหลมนี้ออกจากกัน มีหมู่เกาะไดออมีด และแฟร์เวย์ร็อกตั้งอยู่ตรงกลางช่องแคบ
# ลัฟเรนตียา
ลาฟเรนติยา (, ยูปิก: Ӄышы; ชูคอต: Ӄытрын, Ḳytryn; เนากาน: Qerre; อินูปิอัต: Kesrreq หรือ Kisrriq) เป็นหมู่บ้าน (selo) และเป็นศูนย์กลางการบริหารของเขตชูคอตสกีในเขตปกครองตนเองชูคอตคา ประเทศรัสเซีย ตั้งอยู่บนอ่าวลาฟเรนติยาใกล้กับช่องแคบแบริ่ง มีประชากรอยู่ที่  ลาฟเรนติยาเป็นศูนย์กลางการบริหารเขตเพียงแห่งเดียวในเขตปกครองตนเองทั้งหมดที่มีสถานะเป็นหมู่บ้าน อนึ่ง ประชากรของลาฟเรนติยาคิดเป็นร้อยละ 30.2 ของประชากรทั้งหมดของเขตชูคอตสกี และสนามบินลาฟเรนติยา (ICAO: UHML) ที่ซึ่งตั้งอยุ่ในหมู่บ้านนี้ เป็นสนามบินที่อยู่ทางตะวันออกสุดของโลก

 เศรษฐกิจ 
เมืองลาฟเรนติยาเป็นศูนย์กลางการบริหารของเขตชูคอตสกี ซึ่งประกอบด้วยสถานที่สำคัญต่าง ๆ มากมาย เช่น ศาลแขวงและอัยการประจำเขต โรงพยาบาล ที่ทำการไปรษณีย์ โรงเรียน โทรคมนาคม ร้านขายยา และเป็นสำนักงานใหญ่ประจำภูมิภาคของสายการบินชูโคตาเวียМуниципальное образование сельское поселение Лаврентия 

 การคมนาคม 
ลาฟเรนติยาอยู่ห่างจากเมืองอะนาดีร์คิดเป็นระยะทาง 

 ทางอากาศ 
หมู่บ้านนี้เป็นที่ตั้งของท่าอากาศยานลาฟเรนติยา

 ทางถนน 
หมู่บ้านลอริโนเชื่อมต่อกับหมู่บ้านลาฟเรนติยาด้วยถนนลูกรัง โดยถนนนั้นคิดเป็นระยะทาง  นอกจากถนนสั้น ๆ สายนี้แล้ว ลาฟเรนติยาก็ไม่มีช่องทางในการเชื่อมต่อกับส่วนอื่น ๆ ของโลกทางถนนแต่อย่างใด อย่างไรก็ตาม ภายในนิคมแห่งนี้มีถนนเพียงจำนวนเล็กน้อยเท่านั้น

 สภาพภูมิอากาศ 
ลาฟเรนติยามีภูมิอากาศแบบทุนดราอาร์กติก (การจำแนกภูมิอากาศเคิพเพิน: ET)McKnight and Hess, หน้าที่ 235-237 อันเนื่องมาจากเดือนที่ร้อนที่สุดจะมีอุณหภูมิเฉลี่ยอยู่ระหว่าง
# Atoposauridae
Atoposauridae เป็นวงศ์ archosaurs คล้ายจระเข้ที่อยู่ใน Neosuchia วงศ์ส่วนใหญ่ที่เป็นที่รู้จักในช่วงยุคจูแรสซิกตอนปลายถึงยุคครีเทเชียสตอนต้นอยู่ในกลุ่มตะกอนทางทะเลในประเทศฝรั่งเศส, โปรตุเกส และรัฐบาวาเรียของประเทศเยอรมนีตอนใต้ อย่างไรก็ตาม การค้นพบสกุล Aprosuchus ขยายระยะเวลาไปยังปลายยุคครีเทเชียสในประเทศโรมาเนีย

การจัดอันดับ
วิวัฒนาการชาติพันธุ์
ด้านล่างคือแผนภาพวิวัฒนาการชาติพันธุ์ที่ดัดแปลงจาก Buscalioni กับ Sanz (1988) และ Buscalioni กับ Sanz (1990):
# Theriosuchus
Theriosuchus เป็นสกุลของ neosuchia ประเภท atoposaurid ที่สูญพันธุ์แล้วจากยุคจูแรสซิกตอนปลายถึงยุคครีเทเชียสตอนต้นในทวีปยุโรป (ฮังการีและประเทศอังกฤษตอนใต้), เอเชียตะวันออกเฉียงใต้ (ประเทศไทย) และอเมริกาเหนือฝั่งตะวันตก (รัฐไวโอมิง) กับบันทึกที่ไม่สมบูรณ์จากแหล่งซากดึกดำบรรพ์จูราสสิกตอนกลางถึงครีเทเชียสตอนต้นในจีน โมร็อกโก และสกอตแลนด์

 อนุกรมวิธาน 
upright|thumb|left|ส่วนกะโหลกของ T. pusillus 
มีชนิดที่ได้รับการรับรองในปัจจุบัน 3 ชนิด คือ: Theriosuchus pusillus จากประเทศอังกฤษตอนใต้ T. grandinaris จากประเทศไทย และ T. morrisonensis จากหมวดหินมอร์ริสันในอเมริกาเหนือ Theriosuchus เคยจัดใก้อยู่ใน Atoposauridae แต่การวิเคราะห์เคลดใน ค.ศ. 2016 เปิดเผยว่า ในฐานะ neosuchia สัตว์ชนิดนี้มีความใกล้ชิดกับสมาชิกในวงศ์ Paralligatoridae มากกว่า atoposaurids

สัตว์สองชนิดที่เคยจัดให้อยู่ในสกุลนี้ ได้แก่ Theriosuchus ibericus และ T. symplesiodon ถูกจัดให้เข้าในสกุลใหม่ชื่อ Sabresuchus ส่วน Theriosuchus guimarotae จากโปรตุเกส PDF ถูกจัดใหม่ให้อยู่ใน Knoetschkesuchus
# กลัง
กลัง (Klang) หรือ เกอลัง (Kelang) มีชื่ออย่างเป็นทางการว่า นครหลวงกลัง  เป็นเมือง เมืองหลวงและอดีตเมืองหลวงของรัฐเซอลาโงร์ ประเทศมาเลเซีย ตั้งอยู่ภายในอำเภอกลัง ท่าเรือกลังเป็นท่าเรือขนถ่ายสินค้าที่คับคั่งเป็นอันดับ 12 และเป็นท่าเรือตู้สินค้าที่มีการจราจรสูงสุดอันดับ 12 ของโลก
# จอมเวทผู้มองเห็นทุกสิ่ง คุนอน
เป็นซีรีส์ไลท์โนเวลญี่ปุ่นที่เขียนโดยอุมิคาเสะ มินามิโนะ และวาดภาพประกอบโดย Laruha ได้เริ่มเผยแพร่บนเว็บไซต์โชเซ็ตสึกะ นิ นาโรในเดือนสิงหาคม พ.ศ. 2564 ต่อมาได้มีการตีพิมพ์โดยฟูจิมิ โชโบและได้เริ่มตีพิมพ์ภายใต้สำนักพิมพ์คาโดคาวะ บุ๊คส์ในเดือนมีนาคม พ.ศ. 2565 การดัดแปลงเป็นมังงะที่วาดภาพโดย La-na เริ่มตีพิมพ์ในนิตยสารมังงะแนวเซเน็งคอมิกส์ อะไลฟ์ รายเดือนของเมเดีย แฟคทอรี่ในเดือนเมษายน พ.ศ. 2565 มีการประกาศสร้างเป็นซีรีส์อนิเมะทางโทรทัศน์แล้ว

 ตัวละคร 

 สื่อ 
 ไลต์โนเวล 
จอมเวทผู้มองเห็นทุกสิ่ง คุนอนเขียนโดยอุมิคาเสะ มินามิโนะ ได้เริ่มเผยแพร่บนเว็บไซต์โชเซ็ตสึกะ นิ นาโรเมื่อวันที่ 5 สิงหาคม พ.ศ. 2564 ต่อมาได้รับการตีพิมพ์โดยฟูจิมิ โชโบ และได้เริ่มตีพิมพ์เป็นไลต์โนเวลพร้อมภาพประกอบที่วาดโดย Laruha ภายใต้สำนักพิมพ์คาโดคาวะ บุ๊คส์เมื่อวันที่ 10 มีนาคม พ.ศ. 2565 ได้มีการวางจำหน่ายไปแล้วจำนวน 7 เล่ม ณ วันที่ 10 มีนาคม พ.ศ. 2568 สำนักพิมพ์ฟีนิกซ์ได้ประกาศเป็นผู้ถือลิขสิทธิ์ในฉบับภาษาไทยเมื่อ 20 กุมภาพันธ์ พ.ศ. 2566

 มังงะ 
การดัดแปลงเป็นมังงะที่วาดภาพโดย La-na เริ่มลงพิมพ์เป็นตอนในนิตยสารมังงะแนวเซเน็งคอมิกส์ อะไลฟ์ รายเดือนของเมเดีย แฟคทอรี่เมื่อวันที่ 27 เมษายน พ.ศ. 2565 ตอนต่างๆ ของมังงะได้ถูกรวบรวมตีพิมพ์เป็นเล่ม(ทังโกบง)จำนวน 5 เล่ม ณ เดือนพฤศจิกายน พ.ศ. 2567

 อนิเมะ 
มีการประกาศสร้างเป็นซีรีส์อนิเมะทางโทรทัศน์ในวันที่ 24 มกราคม พ.ศ. 2568

 ผลตอบรับ 
ซีรีส์เรื่องนี้ติดอันดับที่ 7 ในประเภททังโกบงในงาน Next Light Novel Awards ประจำปี 2023ยข
# กัตตวรายัน
กัตตวรายัน เป็นคำศัทพ์มาจากภาษาทมิฬ มาจากคำว่า กัตตวระซึ่งหมายถึง ผู้ปกป้อง และคำว่า อรยันอันหมายถึง เทพารักษ์ และอาจหมายถึง

 พระกัตตวรายัน เทพารักษ์ในอินเดียภาคใต้ประจำเขตประจำเขตตัญจาวูร(Thanjavur) รัฐทมิฬนาฑู ประเทศอินเดีย 
 กัตตวรายัน ภาพยนต์ในปีพ.ศ.2501 (Kathavarayan - 1958 film)
 กัตตวรายัน ภาพยนต์ในปีพ.ศ.2551 (Kathavarayan - 2008 film)
# ตระกูลภาษาชูคอตโก-คัมชัตกัน
ตระกูลภาษาชูคอตโก-คัมชัตกัน  หรือ ชุกชี–คัมชัตกัน  หรือรู้จักกันในอดีตด้วยชื่อ ลูโอราเวตลัน  เป็นตระกูลภาษาที่ตั้งอยู่ในบริเวณตะวันออกเฉียงเหนือสุดของไซบีเรีย ผู้พูดโดยทั่วไปคือคนพื้นเมืองที่มีลักษณะเป็นคนเก็บของป่าล่าสัตว์และคนเลี้ยงกวางเรนเดียร์ ตระกูลภาษาชูคอตโก-คัมชัตเป็นตระกูลภาษาที่ใกล้สูญ โดยเฉพาะอย่างยิ่งกลุ่มภาษาคัมชัต ที่ซึ่งเป็นกลุ่มภาษาที่ใกล้จะสูญมากที่สุด โดยมีเพียงภาษาอิเทลเมนตะวันตกเท่านั้นที่ยังคงมีผู้พูดอยู่ แต่ทว่ามีจำนวนผู้พูดน้อยกว่าร้อยคนเท่านั้น อย่างไรก็ดี กลุ่มภาษาชูคอตนั้นมีผู้พูดเหลืออยู่เกือบ 7,000 คน (ณ ปี 2010 ส่วนใหญ่เป็นผู้พูดภาษาชูคอต)การสำรวจสำมะโนประชากรรัสเซียเมื่อปีคริสต์ศักราช 2010; ดูเพิ่มเติม ลักษณะประชากรศาสตร์ของไซบีเรีย
thumb| แผนภูมิตระกูลภาษาของตระกูลภาษาชูคอตโก-คัมชัตกัน
ในขณะที่ตระกูลภาษานี้ในบางครั้งจะถูกจัดกลุ่มตามแบบลักษณ์ภาษาและภูมิศาสตร์ได้เป็นกลุ่มภาษาไซบีเรียโบราณ (Paleosiberian languages) แล้ว แต่ทว่าชนชาติที่เป็นผู้พูดตระกูลภาษานี้ไม่มีความสัมพันธ์ทางพันธุกรรมภายนอกที่ได้รับการยอมรับอย่างกว้างขวางว่าได้รับการพิสูจน์แล้วกับชนชาติอื่น ๆ ที่พูดภาษาในกลุ่มภาษาไซบีเรียโบราณเลยแม้แต่อย่างใด ข้อเสนอที่ได้รับความนิยมมากที่สุด ได้แก่ การเชื่อมโยงกับตระกูลภาษาเอสกิโม–อะลิวต์

 กลุ่มภาษา 
ตระกูลภาษาชูคอตโก-คัมชัตกันประกอบด้วยกลุ่มภาษาย่อยที่มีความเกี่ยวข้องกันในระยะไกล 2 กลุ่มคือกลุ่มภาษาชูคอตและกลุ่มภาษาคัมชัตกัน โดยนักวิชาการจำแนกได้ว่ากลุ่มภาษาชูคอตมี 3 ถึง 5 ภาษา ในขณะที่กลุ่มภาษาคัมชัตกันที่ยังคงเหลืออยู่เพียงภาษาเดียวคือภาษาอิเทลเมน

ความสัมพันธ์ระหว่างกลุ่มภาษาชูคอตกับภาษาอิเทลเมนนั้นยังห่างไกลมาก และนักวิชาการก็ยอมรับเพียงบางส่วนเท่านั้น

ภาษาในตระกูลภาษาชูคอตโก-คัมชัตกันทุกภาษาอยู่ภายใต้แรงกดดันจากภาษารัสเซีย ผู้พูดเกือบทั้งหมดเป็นผู้พูดสองภาษาโดยมีภาษารัสเซียเป็นภาษาที่สอง และมีสมาชิกกลุ่มชาติพันธุ์เที่เกี่ยวข้องกับภาษาเพียงไม่กี่คนที่เกิดหลังปีคริสต์ศักราช 1970 พูดภาษาอื่นนอกจากภาษารัสเซีย

การจำแนกกลุ่มภาษาย่อยที่ได้รับการยอมรับคือ
 ตระกูลภาษาชูคอตโก-คัมชัตกัน
 กลุ่มภาษาคัมชัตกัน
 คัมชาดัลใต้ 
 คัมชาดัลตะวันออก 
 อิเทิลเมน (คัมชาดัลตะวันตก)
 กลุ่มภาษาชูคอต
 ชูคอต
 กอร์ยัก
 อะลยูตอร์ (Alyutor)
 เกเรก
# เนลูกไฑ มาริอัมมันโกยิล
เนลูกไฑ มาริอัมมันโกยิล  เป็นโบสถ์พราหมณ์ ในเมืองนากัปปัฏฏินัม รัฐทมิฬนาฑู ประเทศอินเดีย สร้างถวายพระมริอัมมัน

สถานที่ตั้ง
โบสถ์พราหมณ์แห่งนี้อยู่ในในเมืองนากัปปัฏฏินัม รัฐทมิฬนาฑู ประเทศอินเดีย திருக்கோயில்கள் வழிகாட்டி, நாகப்பட்டினம் மாவட்டம், தமிழ்நாடு அரசு இந்து சமய அறநிலையத்துறை, 2014

สถาปัตยกรรม
โบสถ์พราหมณ์แห่งนี้ประกอบด้วยโคปุรัมที่งดงามและโดยเทพเจ้าประจำเทวสถานนี้ คือ พระมริอัมมันซึ่งทรงมีสี่พระกร เทวสถานนี้ถือเป็นเทวสถานที่ประกอบพิธีกรรมที่สำคัญแห่งหนึ่งในเขตนี้

การดูแลรักษา
โบสถ์พราหมณ์แห่งนี้ได้รับการดูแลโดยกรมมูลนิธิศาสนาฮินดูของรัฐบาลทมิฬนาฑู(Hindu Religious and Charitable Endowments Department)
# ซากาแน็กชัน
ซากาแน็กชัน  เป็นวงดนตรีร็อกญี่ปุ่นจากนครซัปโปโระ จังหวัดฮกไกโด ดนตรีของวงเป็นการผสมผสานระหว่างแนวเพลงออลเทอร์นาทิฟร็อก, อิเล็กทรอนิกส์, ป็อป และนิวเวฟ วงประกอบด้วยสมาชิก 5 คน ได้แก่ อิจิโร ยามางูจิ, โมโตฮารุ อิวาเดระ, อามิ คูซาการิ, เอมิ โอกาซากิ และเคอิจิ เอจิมะ

ชื่อ "ซากาแน็กชัน" เป็นการควบคำระหว่างคำว่า "ซากานะ" (มีความหมายว่า "ปลา" ในภาษาญี่ปุ่น) และคำว่า "แอ็กชัน" (action) วงซากาแน็กชันเองระบุว่าชื่อวงของพวกตนสะท้อนถึงความปรารถนาที่จะกระทำการ (act) อย่างว่องไวและพลิ้วไหว เหมือนกับปลาในน้ำ โดยไม่หวั่นเกรงความเปลี่ยนแปลงในแวดวงดนตรีOfficial Site Profile , retrieved 2009-01-03  ผลงานเพลงของวงซากาแน็กชันขึ้นถึง 10 อันแรกของชาร์ตออริคอนในประเทศญี่ปุ่นอย่างสม่ำเสมอ
# ประเทศญี่ปุ่นใน พ.ศ. 2563
เหตุการณ์ที่เกิดขึ้นใน พ.ศ. 2563 (ค.ศ. 2020) ในประเทศญี่ปุ่น เป็นปีเรวะที่ 2

ประเทศญี่ปุ่นในช่วงปีแรกของ พ.ศ. 2563 เป็นการระบาดของไวรัส COVID-19ที่ทำให้เศรษฐกิจของประเทศเข้าสู่ภาวะถดถอยและดำเนินต่อไปจนถึงวันที่ 1 ตุลาคม พ.ศ. 2564 (เมื่อภาวะฉุกเฉินครั้งที่ 4 สิ้นสุดลง) นอกจากนี้ยังมีเหตุการณ์ทางประวัติศาสตร์ต่างๆ และการสิ้นสุดยุคของชินโซ อาเบะ

 ผู้นำ 
จักรพรรดิ: สมเด็จพระจักรพรรดินารูฮิโตะ
นายกรัฐมนตรี: 
ชินโซ อาเบะ (พรรคจิมินโต) (จนถึงวันที่ 16 กันยายน)
โยชิฮิเดะ ซูงะ (พรรคจิมินโต) (ตั้งแต่วันที่ 16 กันยายน)
เลขาธิการคณะรัฐมนตรี:
โยชิฮิเดะ ซูงะ (พรรคจิมินโต) (จนถึงวันที่ 16 กันยายน)
คัตสึโนบุ คันโตะ (พรรคจิมินโต) (ตั้งแต่วันที่ 16 กันยายน)
ประธานศาลฎีกา: นาโอโตะ โอทานิ
ประธานสภาผู้แทนราษฎร: 
 ทาดาโมริ โอชิมะ (พรรคจิมินโต) 
ประธานราชมนตรีสภา: อากิโกะ ซันโต

 เหตุการณ์ 
เหตุการณ์หลัก
 การระบาดของโควิด-19 ในญี่ปุ่น
 สงครามการค้าญี่ปุ่น–เกาหลีใต้
 มกราคม 
16 มกราคม - การระบาดทั่วของโควิด-19 ในประเทศญี่ปุ่น: พบผู้ติดเชื้อไวรัสโคโรนาสายพันธุ์ใหม่ (SARS-CoV-2) รายแรกในญี่ปุ่น
17 มกราคม – พิธีรำลึกครบรอบ 25 ปีแผ่นดินไหวครั้งใหญ่ฮันชิง มีขึ้นที่เกาะพอร์ตในเมืองโกเบ
 กุมภาพันธ์ 
23 กุมภาพันธ์ – การระบาดทั่วของโควิด-19 ในประเทศญี่ปุ่น: รัฐบาลญี่ปุ่นประกาศยกเลิกจัดงานวันพระราชสมภพของสมเด็จพระจักรพรรดิในสมเด็จพระจักรพรรดินารูฮิโตะ (วันคล้ายวันประสูติขององค์จักรพรรดิเป็นครั้งแรกในยุคเรวะ) เนื่องจากการระบาดของไวรัสโควิด-19กันโควิด-19 ระบาด ญี่ปุ่นยกเลิกงานถวายพระพรพระจักรพรรดิ
 เมษายน 
thumb|กระจายเสียงออกอากาศรัฐบาลญี่ปุ่นประกาศสถานการณ์ฉุกเฉิน (พรก.ฉุกเฉิน) มาตรการล็อกดาวน์ขอให้ผู้คนอยู่บ้านในโตเกียวระหว่างภาวะฉุกเฉินของโควิด-19 (ปีเรวะที่ 2)
 3 เมษายน - การระบาดทั่วของโควิด-19 ในประเทศญี่ปุ่น: นายกรัฐมนตรีชินโซ อาเบะ เตือนให้ประกาศสถานการณ์ฉุกเฉิน (พรก.ฉุกเฉิน)
 6-7 เมษายน - นายกรัฐมนตรีชินโซ อาเบะ จะประกาศภาวะฉุกเฉิน โดยจะประกาศที่เมืองต่างๆ 7 พื้นที่เช่น โตเกียว โอซากะ ไซตามะ ชิบะ คานากาวะ เฮียวโงะ และฟุกุโอกะ ซึ่งเป็นพื้นที่ที่การติดเชื้อกำลังแพร่ระบาด โดยขอความร่วมมือประชาชนงดออกนอกบ้าน ถือเป็นการประกาศภาวะฉุกเฉินครั้งแรกในญี่ปุ่น จนถึงวันที่ 6 พฤษภาคม (ต่อมาได้ขยายพื้นที่ไปทั่วทั้งประเทศ และขยายระยะเวลาออกไปจนถึงสิ้นเดือนพฤษภาคม) นายกฯ ญี่ปุ่นได้ฤกษ์ประกาศภาวะฉุกเฉิน 7 พื้นที่
thumb|นายกรัฐมนตรีชินโซ อาเบะ ในงานแถลงข่าวภายหลังการประกาศสถานการณ์ฉุกเฉิน (7 เมษายน 2563 ณ สำนักนายกรัฐมนตรีญี่ปุ่น)
thumb|นายกรัฐมนตรี ชินโซ อาเบะและคัตสึโนบุ คันโตะเข้าร่วมการประชุมสำนักงานใหญ่ตอบสนองต่อไวรัสโคโรนาสายพันธุ์ใหม่ กับนายชิเงรุ โอมิ ประธานคณะกรรมการที่ปรึกษาว่าด้วยนโยบายการดำเนินการพื้นฐาน ในเขตชิโยดะ มหานครโตเกียว เมื่อวันที่ 7 เมษายน พ.ศ. 2563
 ตุลาคม 
 อ้างอิง
# จังหวัดกาฬสินธุ์ในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535
การเลือกตั้งสมาชิกสภาผู้แทนราษฎรจังหวัดกาฬสินธุ์ กันยายน พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 กำหนดให้มีขึ้นในวันที่ 13 กันยายน พ.ศ. 2535 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 6 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนมีนาคม พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คนผลการเลือกตั้งสมาชิกสภาผู้แทนราษฎร พ.ศ. 2535. กรมการปกครอง กระทรวงมหาดไทย. 2536

 ภาพรวม 

 ผลการเลือกตั้งแบบแบ่งเขต 
เขต 1 • เขต 2
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอเมืองกาฬสินธุ์, อำเภอสมเด็จ, อำเภอกุฉินารายณ์, อำเภอเขาวง, อำเภอนามน และอำเภอห้วยผึ้ง

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอกมลาไสย, อำเภอยางตลาด, อำเภอท่าคันโท, อำเภอสหัสขันธ์, อำเภอห้วยเม็ก, อำเภอคำม่วง, อำเภอหนองกุงศรี และกิ่งอำเภอร่องคำ
# อาเล็กซันดรา บรึสตรุน-กอวอจีแยย์ตชึก
อาเล็กซันดรา บรึสตรุน-กอวอจีแยย์ตชึก (26 กรกฎาคม 1927–16 กันยายน 2016) เป็นสมาชิกขบวนการต้านทานในสงครามโลกครั้งที่สองและผู้เห็นเหตุการณ์การฆ่าล้างเผ่าพันธุ์ยิว

เมื่อเธอเป็นเด็ก เธอนำอาหารไปวางไว้ให้ผู้ถูกคุมขังในค่ายกักกันเอาช์วิทซ์ ต่อมาเมื่อโตขึ้น เธอเข้าร่วมกับสหพันธ์กองกำลังติดอาวุธต้านทาน (ZWZ-AK) และเป็นหน่วยส่งสาส์นของกองกำลัง

 ชีวประวัติ 
อาเล็กซันดรา บรึสตรุน (Aleksandra Bystroń) เกิดเมื่อปี 1927 ในเบร็ซเซ ประเทศโปแลนด์ ใกล้กับเมืองออชฟีแญชิม (ในเวลานั้นมีชื่อว่า เอาช์วิทซ์) บิดาเป็นนักสำรวจ ทำงานในอุตสาหกรรมเหมือง ในเดือนเมษายน 1940 หลังนาซีบุกยึดโปแลนด์ บิดาของเธอถูกกักกันในค่าย เธอและมิตรสหายรวมตัวกันติดต่อสื่อสารกับบรรดานักโทษในค่ายกักกันและจัดการส่งสิ่งที่จำเป็นให้กับพวกเขา

ในป่ 1941 เธอเข้าร่วมกับสหพันธ์กองกำลังติดอาวุธต้านทาน มีตำแหน่งประสานงาน (liaison officer) มีหน้าที่ในการส่งสาส์นระหว่างโลกภายนอกกับบรรดานักโทษในค่ายกักกัน

ตั้งอต่ปี 1943 เธอถูกพวกนาซีบังคับให้ทำงานในเหมืองเบร็ซเซ-ยาวีชูวิตซ์ กระนั้น เธอยังคงดำเนินการใด ๆ ที่สามารถช่วยนักโทษในค่ายกักกันได้เท่าที่สามารถ

หลังสงครามสิ้นสุด เธอยังคงอาศัยในบ้านเกิดของตน อาชีพการงานของเธอถูกจำกัดจากรัฐบาลคอมมิวนิสต์ในเวลานั้นเนื่องจากภูมิหลังของเธอที่เคยทำงานให้กับกองกำลังต้านทาน

 ในภาพยนตร์ 
เธอปรากฏตัวเป็นตัสบะครในภาพยนตร์ของโจนาธาน กลาเซอร์ เรื่อง วิมานนาซี ซึ่งเธอปรากฏเป็นเด็กหญิงที่นำเอาอาหารไปทิ้งไว้ในตอนกลางค่นให้กับนักโทษในค่ายกักกัน 

บ้านที่ใช้ถ่ายทำเป็นฉากบ้านของเธอนั้นเป็นบ้านของเธอจริง ๆ ตลอดจนจักรยานและชุดเดรสที่ปรากฏใส่ในภาพยนตร์ก็เป็นของเธอจริง ๆ เช่นกัน

ในภาพยนตร์ มีหลายฉากที่แสดงเธอนำอาหารไปวางตอนกลางคืน ซึ้งถ่ายทำโดยใช้กล้องเทอร์โมกราฟิกความละเอียดสูงสำหรับใข้ในทางการทหาร ทำให้เธอปรากฏออกมาในรูปเรืองแสงท่ามกลางความมืด กลาเซอร์ได้กล่าวถึงเธอในสุนทรพจน์รับรางวัลออสการ์จากภาพยนตร์เรื่องนี้ว่า "เป็นเด็กหญิงที่เรืองแสง[ส่องสว่าง]ในภาพยนตร์ เช่นเดียวกับในชีวิตของเธอ" และยังกล่าวว่าภาพยนตร์เรื่องนี้อุทิศให้แด่เธอ
# โกนิยวามิบะยา
โกนิยวามิบะยา  หรือ ชาวไทยมักออกพระนามว่า พระนางกุมมะเทวี เป็นหนึ่งในพระสนมเอกในพระเจ้ามินดงและพระองค์มีเชื้อสายไทยซึ่งสืบสันดานมาจากสมเด็จพระที่นั่งสุริยาศน์อมรินทร์ พระมหากษัตริย์พระองค์สุดท้ายของอาณาจักรอยุธยา พระนางเป็นหนึ่งในพระสนมเอกที่โปรดปรานมากเพราะมีพระราชบุตรกับพระเจ้ามินดงถึงเก้าพระองค์และตกไม่เป็นพระองค์อีกสี่ โดยรวมแล้วพระองค์ทรงพระครรภ์ถึงสิบสามครั้ง และได้รับพระราชทานพระยศพิเศษคือได้กินเมืองเจ็ดเมืองทำให้พระราชบุตรของพระนางได้ศักดิ์นี้ตามพระราชมารดาไปด้วยทุกพระองค์Khin Khin Lay 2003: 396
# ซียเนอ ฮอร์นบอร์ย
ซียเนอ อีดา กาตารีนา ฮอร์นบอร์ย (8 พฤศจิกายน 1862, ตุรกุ – 6 ธันวาคม 1916, เฮลซิงกิ) เป็นสถาปนิกชาวฟินแลนด์ เธอได้รับวุฒิบัตรสถาปนิกในปี 1890 ถือเป็นสตรีคนแรกของโลกที่ได้รับการรับรองการเป็นสถาปนิกอย่างเป็นทางการ

ชีวประวัติ

ฮอร์นบอร์ยเป็นธิดาของบิชอป เธอเข้าศึกษาที่สถาบันอาขีวศึกษาเฮลซิงกิในปี 1888. และจบการศึกษาในปี 1890 โดยผ่านการอนุมัติเป็นการพิเศษ เนื่องจากในเวลานั้นไม่อนุญาตให้สตรีเข้าเรียนสถาปัตยกรรม"Perustaminen: Nainen arkkitehtina", Architecta.  Retrieved 18 April 2012. เธอสมัครเข้าทำงานเป็นสถาปนิกกับลาส์ ซ็อนก์ 

ผลงานออกแบบของเธอเป็นสถาปัตยกรรมแบบโรแมนติกประจำชาติ (national romanticism style) 

thumb|ซียเนลินนา (1892)

หนึ่งในผลงานชิ้นสำคัญของเธอคือ ซียเนลินนา (Signelinna; หรือ บ้านเนร์วันเดร์; Nerwanderin talo) ในโปรี (ปี 1892) ผลงานอื่น ๆ ที่สำคัญของเธอ เช่น ด้านนอกของอาคารอะพาร์ตเมนต์เซเปนกาตุ (Sepänkatu Apartment Building, ปี 1897) ในเฮลซิงกิ สาเหตุที่เธอได้ชื่อว่าออกแบบเฉพาะภายนอกเท่านั้น เป็นเพราะว่าในเวลานั้น สตรียังไม่ได้รับสิทธิในการออกแบบอาคารทั้งหลังKarl Heinz Hoffmann and Anika Hakl, "Frauen und Häuser" , Hamburgisches Architekturarchiv der Hamburgischen Architektenkammer.  Retrieved 18 April 2012.  อาคารสำนักดับเพลิงในฮามีนา เธอออกแบบโดยไม่คิดค่าออกแบบ และยังมีผบงานออกแบบอาคารสำหรับเด็กยากไร้ของเทศบาลในเฮลซิงกิอีกจำนวนหนึ่ง
# จังหวัดกาฬสินธุ์ในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535
การเลือกตั้งสมาชิกสภาผู้แทนราษฎรจังหวัดกาฬสินธุ์ มีนาคม พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 กำหนดให้มีขึ้นในวันที่ 22 มีนาคม พ.ศ. 2535 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 6 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2531 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คนรายงานผลการเลือกตั้งสมาชิกสภาผู้แทนราษฎร ๒๒ มีนาคม พ.ศ. ๒๕๓๕. กรมการปกครอง กระทรวงมหาดไทย. 2535

 ภาพรวม 

 ผลการเลือกตั้งแบบแบ่งเขต 
เขต 1 • เขต 2
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอเมืองกาฬสินธุ์, อำเภอสมเด็จ, อำเภอกุฉินารายณ์, อำเภอเขาวง, อำเภอนามน และอำเภอห้วยผึ้ง

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอกมลาไสย, อำเภอยางตลาด, อำเภอท่าคันโท, อำเภอสหัสขันธ์, อำเภอห้วยเม็ก, อำเภอคำม่วง, อำเภอหนองกุงศรี และกิ่งอำเภอร่องคำ
# วอลเลย์บอลหญิงชิงแชมป์สโมสรเอเชีย 2024
วอลเลย์บอลหญิงชิงแชมป์สโมสรเอเชีย 2024  เป็นการแข่งขันครั้งที่ 24 ของวอลเลย์บอลหญิงชิงแชมป์สโมสรเอเชีย จัดขึ้นโดยสมาพันธ์วอลเลย์บอลเอเชีย ร่วมกับสมาคมกีฬาวอลเลย์บอลแห่งประเทศไทย การแข่งขันกำหนดจัดขึ้นที่นครราชสีมา ประเทศไทย ระหว่างวันที่  22กันยายน – 29กันยายน ค.ศ. 2024

 ทีมที่เข้าร่วมการแข่งขัน 

สโมสรสิทธิ์การเข้าร่วม  นครราชสีมา คิวมินซี วีซี เจ้าภาพและ แชมป์ วอลเลย์บอลหญิงไทยแลนด์ลีก 2022-23 LP Bank Ninh Bình Women's Volleyball Club แชมป์ Volleyball Vietnam League 2023 Hóa chất Đức Giang Tia Sáng รอง แชมป์ Volleyball Vietnam League 2023 Kuanysh Volleyball Club อันดับที่3 Kazakhstan Women's National League 2022-23 เอ็นอีซี เรดรอกเกตส์แชมป์ V.League 2023-24 Saipa Tehran VCแชมป์ Iranian Women's Volleyball League 2023-24 NU Lady Bulldogs volleyballแชมป์UAAP Women's  volleyball tournaments 2024 Kwai Tsing women's volleyball team

สนามแข่ง

นครราชสีมา, ประเทศไทยโคราช ชาติชาย ฮอลล์ (KCH)  Capacity: 5,000
200px

รอบแรก
ผ่านเข้าสู่รอบก่อนรองชนะเลิศ

กลุ่มเอ

|}

กลุ่มบี

|}
# แสนยนิยม
แสนยนิยม  เป็นความเชื่อหรือความปรารถนาของรัฐบาลหรือประชาชนว่ารัฐควรรักษาขีดความสามารถทางการทหารที่เข้มแข็ง และใช้ศักยภาพนั้นอย่างแข็งกร้าวเพื่อขยายผลประโยชน์และ/หรือค่านิยมของชาติNew Oxford American Dictionary (2007) นอกจากนี้ คำนี้ยังอาจหมายความถึงการยกย่องเชิดชูกองทัพและอุดมคติของชนชั้นทหารมืออาชีพ และ "ความเหนือกว่าของกองทัพในการบริหารงานหรือนโยบายของรัฐ" (ดูเพิ่มที่: เสนาธิปไตย และ คณะผู้ยึดอำนาจการปกครอง)

แสนยนิยมเป็นองค์ประกอบสำคัญของอุดมการณ์จักรวรรดินิยมหรือการขยายอำนาจของหลายประเทศตลอดประวัติศาสตร์ ตัวอย่างที่โดดเด่นในสมัยโบราณได้แก่ จักรวรรดิอัสซีเรีย นครรัฐสปาร์ตาของกรีก จักรวรรดิโรมัน ชนชาติแอซเท็ก และจักรวรรดิมองโกล ตัวอย่างจากยุคปัจจุบัน ได้แก่ จักรวรรดิออตโตมัน ราชอาณาจักรปรัสเซีย/จักรวรรดิเยอรมัน/นาซีเยอรมนี จักรวรรดิบริติช ราชวงศ์ฮาพส์บวร์ค จักรวรรดิฝรั่งเศสที่หนึ่ง ราชอาณาจักรซูลู จักรวรรดิญี่ปุ่น จักรวรรดิอิตาลีภายใต้เบนิโต มุสโสลินี อิสราเอล เกาหลีเหนือ และจักรวรรดิรัสเซีย/สหภาพโซเวียต/รัสเซีย
 อ้างอิง
# เจนเน็ตต์ แรนกิน
เจนเน็ตต์ พิกเคอริง แรนกิน  เป็นนักการเมืองชาวอเมริกันและผู้สนับสนุนสิทธิสตรีซึ่งกลายเป็นผู้หญิงคนแรกที่ดำรงตำแหน่งของรัฐบาลกลางในสหรัฐอเมริกา เธอได้รับเลือกให้เป็นสมาชิกสภาผู้แทนราษฎรสหรัฐจากรัฐมอนแทนาในสังกัดพรรครีพับลิกันใน ค.ศ. 1916 เป็นเวลาหนึ่งสมัย จากนั้นจึงได้รับเลือกอีกครั้งใน ค.ศ. 1940 แรนกินยังคงเป็นผู้หญิงคนเดียวที่ได้รับเลือกให้เป็นสมาชิกรัฐสภาจากรัฐมอนแทนา

วาระการดำรงตำแหน่งในสภาผู้แทนราษฎรของแรนกินแต่ละครั้งเกิดขึ้นในช่วงที่กองทัพสหรัฐเริ่มแทรกแซงในสงครามโลกทั้งสองครั้ง เธอเป็นนักสันติวิธีมาตลอดชีวิต โดยเธอเป็นหนึ่งในสมาชิกสภาผู้แทนราษฎร 50 คนที่คัดค้านการประกาศสงครามกับเยอรมนีใน ค.ศ. 1917 ใน ค.ศ. 1941 เธอเป็นสมาชิกสภาผู้แทนราษฎรเพียงคนเดียวที่ลงคะแนนเสียงคัดค้านการประกาศสงครามกับญี่ปุ่นภายหลังการโจมตีเพิร์ลฮาร์เบอร์

แรนกินเป็นนักเรียกร้องสิทธิออกเสียงในสมัยแห่งความก้าวหน้า เธอได้จัดตั้งและผลักดันกฎหมายเพื่อให้ผู้มีสิทธิออกเสียงในหลายรัฐ รวมทั้งรัฐมอนแทนา นิวยอร์ก และนอร์ทดาโคตา ในขณะที่อยู่ในรัฐสภา เธอได้เสนอร่างกฎหมายที่ในที่สุดก็กลายเป็นการแก้ไขรัฐธรรมนูญครั้งที่ 19 ซึ่งให้สิทธิออกเสียงเลือกตั้งของผู้หญิงโดยไม่มีข้อจำกัดทั่วประเทศ เธอสนับสนุนประเด็นสิทธิสตรีและสิทธิพลเมืองที่หลากหลายตลอดอาชีพการงานที่ยาวนานกว่าหกทศวรรษ ใน ค.ศ. 1920 เธอช่วยก่อตั้งสหภาพเสรีภาพพลเรือนอเมริกันและดำรงตำแหน่งรองประธาน